Скупштина општине Врњачка Бања на седници \_\_\_, одржаној дана \_\_\_\_\_\_\_, на основу члана 35. став 7. Закона о планирању и изградњи („Службени гласник РС“, бр: 72/09, 81/09 – исправка, 64/10 – Одлука УС, 24/11, 121/12, 42/13 – Одлука УС, 50/13 – Одлука УС, 98/13 – Одлука УС, 132/14, 145/14, 83/18, 31/19 и 37/19) и члана 40. став 1. тачка 5. Статута Општине Врњачка Бања („Службени лист општине Врњачка Бања“, бр: 12/19), донела је

**ОДЛУКУ**

**о доношењу Плана детаљне регулације „ГРАЧАЦ 1“**

**Члан 1.**

 Доноси се План детаљне регулације „ГРАЧАЦ 1“ ( у даљем тексту План).

**Члан 2.**

 Просторним планом општине Врњачка Бања („Сл. лист општине Врњачка Бања“, бр: 13/11) обухваћено је насеље „Грачац 1“, и обухвата уже грађевинско подручје центра насеља Грачац, површине приближно 73,125 ха.

**Члан 3.**

 Елаборат Плана детаљне регулације „ГРАЧАЦ 1“, израђен је од стране Општинске стамбене агенције Општине Врњачка Бања, и саставни је део ове Одлуке.

**Члан 4.**

 Текстуални део Плана се објављује у „Службеном листу општине Врњачка Бања“.

**Члан 5.**

 Аутентично тумачење Плана даје Скупштина општине по претходно прибављеном мишљењу Комисије за планове Општине Врњачка Бања.

 Мишљења у вези примене Плана даје Комисија за планове општине Врњачка Бања, по претходно прибављеном мишљењу обрађивача Плана.

**Члан 6.**

 Ова Одлука ступа на снагу осмог дана од дана објављивања у „Службеном листу општине Врњачка Бања“.

  **Скупштина општине Врњачка Бања**

 Број\_\_\_\_\_\_\_\_\_\_\_\_од\_\_\_\_\_\_\_\_\_\_\_\_

 ПРЕДСЕДНИК СКУПШТИНЕ

 Иван Радовић

 О Б Р АЗ Л О Ж Е Њ Е

**ПРАВНИ ОСНОВ:члан 35. став 7. Закона о планирању и изградњи**(„Службени гласник РС“, бр: 72/09, 81/09 – исправка, 64/10 – Одлука УС, 24/11, 121/12, 42/13 – Одлука УС, 50/13 – Одлука УС, 98/13 – Одлука УС, 132/14, 145/14, 83/18, 31/19 и 37/19), који између осталог прописује да:

**„Урбанистички план доноси скупштина јединице локалне самоуправе“.**

**Члан 69. став 3. Правилника о садржини, начину и поступку израде докумената просторног и урбанистичког планирања** („Службени гласник РС“, бр: 32/2019) прописује да**„Уз предлог планског документа, који садржи текстуални и графички део, органу надлежном за доношење планског документа, достављени су и обавезни прилози у форми образложења планског документа:**

1. **Краћа информација о процедури израде и контроле планског документа,**
2. **Извештај о обављеној стручној контроли Нацрта ПДР „ГРАЧАЦ 1“,**
3. **Извештај о обављеном јавном увиду у Нацрт ПДР „ГРАЧАЦ 1“.**

**Члан 40. Статута Општине Врњачка Бања** („Службени лист општине Врњачка Бања“, бр: 12/19), прописује да **доношење урбанистичких планова је у надлежности Скупштине општине.**

**РАЗЛОЗИ И ОБЈАШЊЕЊА**:

Скупштина општине Врњачка Бања је донела Одлуку о изради Плана детаљне регулације „ГРАЧАЦ 1“ („Сл. лист општине Врњачка Бања“, бр: 10/2018) којом се приступа изради Плана детаљне регулације „ГРАЧАЦ 1“, у оквирима граница које су преузете из Просторног плана општине Врњачка Бања („Сл. лист општине Врњачка Бања“, бр: 13/2011) и обухвата уже грађевинско подручје центра насеља Грачац. Посторним планом дат је графички прилог шематског уређења „ГРАЧАЦ 1“, приказане су планиране основне намене простора, али нису садржани правци и коридори за саобраћајну и другу инфраструктуру, па из тих разлога се указала потреба израде Плана детаљне регулације „ГРАЧАЦ 1“.

**ФИНАНСИЈСКИ ЕФЕКТИ:**

За спровођење ове Одлуке, потребна су финансијска средства, која ће бити обезбеђена у буџету општине Врњачка Бања, у тренутку када буду покренути поступци за реализацију и спровођење Плана, а тичу се прибављања у својину непокретности у корист општине Врњачка Бања.

**СТУПАЊЕ НА СНАГУ И ОБЈАВЉИВАЊЕ**: у складу са Уставом РС, а објавиће се у „Службеном листу општине Врњачка Бања“.

**ОПШТИНСКА УПРАВА ОПШТИНЕ ВРЊАЧКА БАЊА**

Број:\_\_\_\_\_\_\_ дана\_\_\_\_\_\_\_2020. године

НАЧЕЛНИК ОПШТИНСКЕ УПРАВЕ

 Славиша Пауновић

**ПРЕДЛОГ**

Прилог 1)

Одлуку о изради Плана детаљне регулације „ГРАЧАЦ 1“, донела је Скупштина општине Врњачка Бања, дана 13.04.2018. године, под бр: 350-103/18 („Сл. лист општине Врњачка Бања“, бр: 10/2018). Одлука је донета по претходно прибављеном мишљењу Комисије за планове бр: 350-54/18 од 03.04.2018. године.

Одлуком о изради Планадетаљне регулације „ГРАЧАЦ 1“, приступило се изради Планадетаљне регулације , којим је обухваћено уже грађевинско подручје центра насеља Грачац, површине обухвата подручја је приближно 73,125 ха.

Чланом 12. став 1. Одлуке, на основу Мишљења Одсека за урбанизам, еколошке и имовинско-правне послове бр: 350-54/18 од 23.02.2018. године, одлучено је да се неће приступити изради стратешке процене утицаја Плана на животну средину.

Израда Плана поверена је Општинској стамбеној агенцији општине Врњачка Бања.

У законом прописаном поступку доношења Плана, излагање материјала на рани јавни увид, организовано је у периоду од 09. до 24. септембра 2019. године. По обављеном раном јавном увиду, седница Комисије за планове одржана је 09.10.2019. године и План упућен у даљу процедуру.

Пре излагања Нацрта плана на јавни увид, у складу са **Правилником о садржини, начину и поступку израде докумената просторног и урбанистичког планирања**(„Службени гласник РС“, бр:32/2019), Комисија за планове општине Врњачка Бања је, на седници одржаној 21.04.2020. године, извршила стручну контролу Нацрта плана, о чему је сачинила извештај од 15.05.2020. године,дајући позитивно мишљење на Нацрт Планадетаљне регулације „ГРАЧАЦ 1“,према коме је обрађивач плана поступио пре излагања Нацрта Плана на јавни увид.

Оглас о јавном увидом увиду у Нацрт Планадетаљне регулације „ГРАЧАЦ 1“, објављен је у дневном листу Политика, дана 19.05.2020. године, и на званичној интернет страници општине Врњачка Бања. Јавни увид трајао је 30 дана, од 19.05.2020. године до 18.06.2020. године. У овом периоду Нацрт плана био је доступан за јавни увид у згради општине Врњачка Бања, радним данима у периоду од 7,30 до 15,00 часова,а у дигиталном облику на званичној интернет страници општине Врњачка Бања (vrnjackabanja.gov.rs). У огласу о излагању Нацрта плана на јавни увид описан је и начин на који заинтересована правна и фитзичка лица могу доставити примедбе на плански документ, објављен је термин јавне презентације Нацрта плана, 29.05.2020. године, као и термин одржавања јавне седнице Комисије за планове, 19.06.2020. године, као и затворени део седнице дана 26.06.2020. године. У току јавног увида није достављена ниједна примедба на Нацрт плана.

На затвореној седници Комисије за планове, дана 26.06.2020. године, на којој је, након извршеног увида у спроведени поступак израде, контроле и излагања Плана на јавни увид, закључено да се Нацрт ПДР „ГРАЧАЦ 1“, може упутити у процедуру доношења, о чему је Комисија за планове у складу са чланом 65. Правилника о садржини, начину и поступку израде докуменатапросторног и урбанистичког планирања(„Службени гласник РС“, бр:32/2019), сачинила Извештај о обављеном јавном увиду дана 26.06.2020. године.